CELEX: 62018TN0179
Language: hr
Date: 2018-03-07 00:00:00
Title: Predmet T-179/18: Tužba podnesena 7. ožujka 2018. – Scordis, Papapetrou & Co i dr. protiv Vijeća Europske unije i dr.

14.5.2018   
            
            
               HR
            
            
               Službeni list Europske unije
            
            
               C 166/37
            
         Tužba podnesena 7. ožujka 2018. – Scordis, Papapetrou & Co i dr. protiv Vijeća Europske unije i dr.
   (Predmet T-179/18)
   (2018/C 166/48)
   Jezik postupka: engleski
   
      Stranke
   
   
      Tužitelji: Scordis, Papapetrou & Co LLC (Nikozija, Cipar) i 5 drugih tužitelja (zastupnici: A. Markides, odvjetnik, A. Robertson, QC, i G. Rothschild, barrister)
   
      Tuženici: Vijeće Europske unije, Europska komisija, Europska središnja banka, Euroskupina (koje zastupa Vijeće Europske unije) i Europska unija (koje zastupa Europska komisija)
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               naloži tuženicima plaćanje iznosa iz Tablice priložene tužbi i kamate koja teče od 26. ožujka 2013. do donošenja presude Općeg suda, kao naknadu za štetu pretrpljenu zbog odluka Euroskupine u vezi sa sanacijom banke Cyprus Popular Bank Public Co Ltd („Laiki Bank”), bail-inom banke Bank of Cyprus Public Company Limited („Bank of Cyprus”) i prodajom imovine i podružnica tih banaka u Grčkoj, i/ili zbog pružanja hitne likvidnosne pomoći banci Laiki Bank s pristankom Europske središnje banke i zbog toga što je po nalogu Europske središnje banke relevantna obveza nakon toga prenesena na banku Bank of Cyprus;
            
         ili, podredno:
   
               —
            
            
               utvrdi da su tuženici prouzročili štetu na izvanugovornoj osnovi, i odredi postupak koji treba primijeniti za utvrđivanje stvarnog nadoknadivog gubitka koji su pretrpjeli tužitelji;
            
         i, u svakom slučaju:
   
               —
            
            
               naloži tuženicima plaćanje troškova tužbe tužiteljâ.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga, koja su u biti istovjetna ili slična onima na koje se poziva u predmetu T-147/18, APG Intercon i dr./Vijeće i dr.